94/122/EY: Komission päätös, tehty 28 päivänä helmikuuta 1994, afrikkalaiseen sikaruttoon liittyvistä tietyistä suojatoimenpiteistä Portugalissa tehdyn päätöksen 93/602/EY muuttamisesta toisen kerran



Virallinen lehti nro L 057 , 01/03/1994 s. 0089 - 0090

Suomenk. erityispainos Alue 3 Nide 56 s. 0075

Ruotsink. erityispainos Alue 3 Nide 56 s. 0075



KOMISSION PÄÄTÖS, tehty 28 päivänä helmikuuta 1994, afrikkalaiseen sikaruttoon liittyvistä tietyistä suojatoimenpiteistä Portugalissa tehdyn päätöksen 93/602/EY muuttamisesta toisen kerran (94/122/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(3), sellaisena kuin se on viimeksi muutettuna direktiivillä 92/118/ETY, ja erityisesti sen 9 artiklan 4 kohdan, sekä katsoo, että Alentejon alueella Portugalissa esiintyneen tautipesäkkeen vuoksi komissio teki 19 päivänä marraskuuta 1993 afrikkalaiseen sikaruttoon liittyvistä tietyistä suojatoimenpiteistä Portugalissa päätöksen 93/602/EY(4), sellaisena kuin se on muutettuna päätöksellä 94/35/EY(5), afrikkalaisen sikaruton esiintyminen voi vaarantaa vakavasti muiden jäsenvaltioiden karjan elävien sikojen, tuoreen sianlihan ja tiettyjen lihavalmisteiden kaupan vuoksi, Portugalin toimittamat afrikkalaisen sikaruton tilannetta koskevat tiedot sallivat päätöksessä 93/602/EY esitettyjen terveyttä koskevien suojatoimenpiteiden vähentämisen, uusi tilanne huomioon ottaen olisi tarpeen mukauttaa päätöksen 93/602/EY mukaisesti toteutettuja toimenpiteitä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 93/602/EY seuraavasti: 1 Korvataan 3 artiklan 1, 2 ja 3 kohdan ilmaisu "94/35/EY" ilmaisulla "94/122/EY". 2 Korvataan 4 artiklan 3 kohta seuraavasti: "3 Edellä olevan 1 kohdan määräyksistä poiketen sikoja voidaan lähettää liitteessä I mainitulla vyöhykkeellä sijaitsevilta tiloilta mainitun vyöhykkeen ulkopuolella sijaitsevaan määrättyyn teurastamoon seuraavin edellytyksin: - siat ovat olleet alkuperätilalla vähintään 30 päivää ennen lähettämistä eikä muita sikoja ole tuotu tilalle saman jakson aikana, - kaikille lähetettäville sioille on tehty negatiivisin tuloksin lähettämistä edeltävien kymmenen päivän aikana yksilöllinen serologinen tutkimus afrikkalaisen sikaruton havaitsemiseksi tai karjasta on otettu näyte lähettämistä edeltävien 14 päivän aikana liitteen II määräysten mukaisesti; - kaikki lähetetyt siat on tunnistettu ennen näytteenottoa korvamerkin tai tatuoinnin avulla, - hyväksytty eläinlääkäri on tehnyt lähettämistä edeltävien 24 tunnin aikana kaikille alkuperätilan eläimille kliinisen kokeen, - siat on kuljetettava alkuperätilalta Portugalissa sijaitsevalle määrätylle tilalle saakka sinetöidyissä kuljetusvälineissä; kuljetusvälineet on puhdistettava ja desinfioitava ennen jokaista matkaa ja sen jälkeen, - kuljetettaessa sikoja määräpaikkana olevalle tilalle niiden mukana on virkaeläinlääkärin laatima terveyttä koskeva asiakirja (Guia sanitária de tránsito de suínos), - määräpaikkana olevalle tilalle saavuttaessa kaikkien tilan sikojen on oltava tällä tilalla vähintään 60 päivän ajan. Tilan on oltava virkaeläinlääkärin valvonnassa ja tilalla pidettyjä sikoja ei saa päästää yhteisön sisäiseen kauppaan." 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on annettava tästä välittömästi tieto komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä helmikuuta 1994 Komission puolesta René STEICHEN Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 395, 30.12 1989, s. 13 (4) EYVL N:o L 285, 20.11.1993, s. 38 (5) EYVL N:o L 21, 26.1.1994, s. 23